9. Kvalitetsstandard for stof- og alkoholmisbrugsbehandling (Åben)
Tidl. politisk behandling BY, 27.11.18, pkt. 193
Forventet sagsgang
SS-U, BS-U, ØK, BY
Lovgrundlag
Sundhedsloven, serviceloven
SAGENS INDHOLD
Byrådet skal i denne sag tage stilling til revideret kvalitetsstandard for stof- og alkoholmisbrugsbehandling 
i [adresse]. Byrådet skal desuden tage stilling til opfølgning på mål for stofmisbrugsbehandling 
2019-2020 samt nye mål for misbrugsbehandlingen 2021-2022. 
Kvalitetsstandarden beskriver det serviceniveau, som Byrådet inden for de lovgivningsmæssige rammer 
fastlægger for indsatsen vedrørende stof- og alkoholmisbrugsbehandling i [adresse]. 
Beskrivelsen af indholdet, omfanget og udførelsen af de kommunale ydelser skal bidrage til at skabe 
sammenhæng mellem serviceniveau, de afsatte ressourcer, afgørelserne og levering af indsatsen.
Byrådet har i Budget 2021-24 iværksat en ekstraordinær indsats over for unges brug af snus. Denne indsats 
fremgår ikke af kvalitetsstandarden, idet kvalitetsstandarden alene omhandler stof- og alkoholbehandling. 
Den særlige indsats omkring snus vil ske i et samarbejde mellem sundhedsområdet og [adresse] 
Rusmiddelcenter.
Kvalitetsstandarden revideres og godkendes minimum hvert andet år, så det sikres, at informationen til 
borgerne er opdateret. Kvalitetsstandarden vil også blive opdateret i tilfælde af ændringer i gældende 
lovgivning eller efter beslutninger i Byrådet, der direkte eller indirekte har betydning for serviceniveauet.
Det er lovmæssigt bestemt, at der skal opstilles måltal for indsatsen på stofmisbrugsområdet. Disse indgår 
i [adresse] som en del af kvalitetsstandarden.
Favrskov Rusmiddelcenter er pt. i kontakt med ca. 125 borgere med misbrugsproblematikker. Af disse er 
der ca.:

50 borgere med alkoholmisbrugsproblematikker

65 borgere med stofmisbrugsproblematikker

10 unge under 18 år med stofmisbrugsproblematikker. Der er p.t. ingen unge under 18 år med 
alkoholmisbrugsproblematikker.
VURDERING
Revideringen af kvalitetsstandarden har givet anledning til enkelte redaktionelle ændringer, såsom 
opdatering af faktuelle informationer, specificeringer og sproglige formuleringer. De konkrete ændringer 
fremgår af den vedlagte kvalitetsstandard, hvor de røde markeringer foreslås slettet, og de grønne 
markeringer foreslås tilføjet. 
Derudover udgøres de væsentligste ændringer i kvalitetsstandarden af tilføjelser i forhold til tilbuddene i 
kommunen. Det drejer sig om et nyt tilbud om gruppebehandling for borgere over 18 år og muligheden for 
at få præparatet naxolone, der er en akut medicin, som gives ved overdosis.
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Sandra Lauritsen 
Jesper Friis (tinj)
Opfølgning på mål for stofmisbrugsbehandling 2019-2020
Byrådet har på sit møde 27. november 2018 vedtaget konkrete mål for stofmisbrugsbehandlingen. Det 
første mål er i overensstemmelse med regeringens målsætning for 2020, mens succesraterne for de to 
øvrige mål er fastsat af Byrådet. Nedenfor gøres der status på opfyldelsen af disse mål.
1.
I 2020 er minimum 50 % af stofmisbrugerne stoffri eller har reduceret deres stofmisbrug efter afsluttet 
behandling. 
Målet er nået. Borgere der modtager stofmisbrugsbehandling har enten ”stoffrihed”, ”reduceret forbrug” 
eller ”stabilisering” som mål for deres behandling. I perioden 1. september 2019 til 1. september 2020 
er der 45 borgere, der har afsluttet deres forløb. 69 % (24 ud af 35) har opnået deres mål om stoffrihed 
ved udskrivning, mens 60 % (3 ud af 5) har opnået deres mål om reduceret forbrug ved udskrivning. 
2.
Andelen af stofmisbrugere, der har afsluttet deres behandling med det ønskede mål og vender tilbage 
til stofmisbrugsbehandling inden for 12 måneder, udgør maksimalt 10 %.
Målet er nået. I perioden 1. september 2019 til 1. september 2020 er der 7 % (4 ud af 56), der er blevet 
genindskrevet inden for de seneste 12 måneder.  
3.
Andelen af stofmisbrugere, der har afsluttet deres behandling med stoffrihed og vender tilbage til 
stofmisbrugsbehandling med tilbagefald inden for 12 måneder, udgør maksimalt 2 %.
Målet er ikke nået. I perioden 1. september 2019 til 1. september 2020 er der 5 % (3 ud af 56), der 
havde opnået stoffrihed ved afsluttet behandling, men er blevet genindskrevet med tilbagefald inden 
for 12 måneder. 
Nye mål for misbrugsbehandling 2021-2022
Børn og Kultur samt Social og Sundhed vurderer, at der bør opstilles nye mål frem mod 2022, og at målene 
med fordel kan omfatte både stof- og alkoholområdet. Forvaltningerne foreslår følgende målsætninger for 
2021-2022:
1.
Andelen af misbrugere, der opnår deres individuelle mål efter afsluttet behandling, udgør minimum 65 
%. 
2.
Andelen af misbrugere, der har afsluttet deres behandling med det ønskede mål og får tilbagefald inden 
for 12 måneder, udgør maksimalt 10 %.
Børn og Kultur samt Social og Sundhed foreslår i den reviderede kvalitetsstandard, at succesraten i forhold 
til det første mål sættes op fra 50 % til 65 %. Det foreslås, at det nuværende tredje mål udgår, da der i 
Favrskov Kommune er få borgere inden for målgruppen. Aktuelt nås målsætningen på området, hvis der 
kun er én borger, der vender tilbage til stofmisbrugsbehandling, mens målet ikke nås, hvis det drejer sig 
om to borgere.
Forvaltningerne foreslår videre, at målopfølgningen fremover suppleres med en tabel, der giver overblik 
over succes- samt tilbagefaldsrate fordelt på de tre behandlingsmål (stoffrihed, reduceret forbrug og 
stabilisering). Derved er det stadig muligt at identificere, hvor mange der har været afsluttet med stoffrihed 
og får tilbagefald, selvom mål nummer tre udgår.
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur og direktøren for Social og Sundhed indstiller til Byrådet:
1.
At kvalitetsstandard for stof- og alkoholmisbrugsbehandling godkendes.
4.
At opfølgning på mål for stofmisbrugsbehandling 2019-2020 samt nye mål for misbrugsbehandling 
2021-2022 godkendes.
BESLUTNING
Social- og Sundhedsudvalget, 1. december 2020:
Fraværende: Ingen
Indstilles godkendt.
Børne- og Skoleudvalget, 2. december 2020
Fraværende: Ingen
Indstilles godkendt.  
Økonomiudvalget, 8. december 2020:
Fraværende: Ingen
Indstilles godkendt.
Byrådet, 15. december 2020:
Fraværende: Ingen
Godkendt. 
Bilag
1.
Kvalitetsstandard for stof- og alkoholmisbrugsbehandling (1908644)
